**Bilag 1a. - Øvrige oplysninger om Ordregivers økonomi**

Ordregivers likviditet:

Om udviklingen i ordregivers likviditet, kan følgende oplyses ud fra ultimokassebeholdningen i perioden 2012 – 2016:

2012: 76,8 mio. kr.

2013: 89,9 mio. kr.

2014: 97,9 mio. kr.

2015: 207,0 mio. kr.

2016: 132,6 mio. kr.

Ordregives gennemsnitlige kassebeholdning (kassekreditreglen) var pr. ultimo december 2016 kr. 191,2 mio. kr.

Oplysninger om enheder undtaget fra udbuddet

Ordregiver har undtaget 3 institutioner (Aktivitetshuset, Havnen og Hollænderhallen) fra udbuddet, da enhederne anvender en anden bank, Sparekassen Sjælland. Disse enheder forventes at blive del af aftalen primo 2019.

Ordregivers nuværende kontosystem:

En oversigt over Ordregivers kontosystem fremgår af Bilag 1b. Oversigt over Ordregivers konti.

WEB-baseret IT-værktøj

Dragør Kommune benytter overførsler via NEM-kontosystemet, og anvender i øvrigt KMD’s løn- og økonomisystem Opus. Der anvendes også systemet Opus Debitor til udstedelse af indbetalingskort (FI kort).

NemKonto og nye borgere

Intentionerne med NemKonto-ordningen er at begrænse kontantudbetalingen til borgere mest muligt. Dette bevirker, at alle borgere har behov for en konto i et pengeinstitut.

Alle borgere har en grundlæggende ret til at åbne en konto i et pengeinstitut. Tilbudsgiver bedes være indforstået med at oprette en Nemkonto til de borgere der ikke kan oprette en Nemkonto i et andet pengeinstitut, med mindre der er tale om et undtagelsestilfælde jævnfør lov om betalingskonti § 11.

Når Ordregiver i dag modtager nye borgere så som flygtninge og folk, der familiesammenføres, uden en NemKonto må økonomiske ydelser, de er berettiget til, stilles til deres rådighed i form af rede penge. Ofte er det kun den første måned, borgeren opholder sig i kommunen, at der udleveres rede penge, da man har kunnet nå at oprette en NemKonto til borgeren den efterfølgende måned. Ordregiver vil dog gerne være helt kontantfri. Det ønskes derfor, at Tilbudsgiver inkluderer et forslag til løsning af denne problemstilling. Se også pkt. 6 i kravspecifikationen.

Dragør Kommunes kvote for modtagelse af flygtninge i 2017 er på 16 personer.

Ordregivers fonde og legater

En oversigt over Ordregives fonde og depotværdier er angivet i bilag 1b.

Oversigt over opgave- og ansvarsfordeling i forbindelse med håndtering af regnskab for fonde og legater i Dragør Kommune er angivet i bilag 1c.

Oplysning:

Fælleslegat for værdige trængende i Dragør Kommune er under nedlæggelse. Det forventes afsluttet inden tiltrædelse af ny bankaftale.

Fælleslegat til unge menneskers videre uddannelse i Dragør Kommune er igangværende i proces for nedlæggelse. Pt. på vej mod Civilstyrelsens godkendelse af afviklingen.

Repo forretninger

Salgs- og tilbagekøbsaftaler (repo forretninger) er aftaler, hvor der sker handel med kommunens obligationer. Arrangementet fungerer i realiteten som et kortfristet lån med sikkerhed i værdipapirer. Ordregiver handler Repo forretninger for at sikre, at likviditeten er i balance, dvs. at Ordregiver kan betale de udgifter som er planlagt samt overholde Ordregivers regler for kassebeholdning. I 2016 foretog Ordregiver 8 Repo forretninger til en samlet værdi af 184 mio. kr.